**Električková doprava** sa nachádza aj v maďarskom **Segedíne**. Ide o malú sieť, ktorú dopĺňajú trolejbusy a autobusy. Električky obsluhujú severnú a juhozápadnú časť mesta, prevádzkovateľom siete je spoločnosť Szegedi Közlekedési Társaság, mestský dopravný podnik.

Dejiny
------

Rovnako ako v iných mestách Európy, aj v Segedíne jazdili ako prvé omnibusy. Tie vystriedala od 1. júla 1884 konská električka, ktorá viac vyhovovala potrebám rastúceho mesta. Zániku omnibusov však pomohla aj veľká povodeň, ktorá je na konci 70. rokov 19. storočia ochromila.

1. októbra 1908 bola zahájená prevádzka elektrickej električky. Okrem normálnej prepravy cestujúcich, fungovala až do roku 1971 aj nákladná električková doprava. Dobre sa rozvíjajúcej prevádzke uštedrila ale ranu prvá svetová vojna; niektoré trate boli zrušené a počet cestujúcich využívajúcich elektrickú dráhu poklesol. O ďalších 20 rokov neskôr druhá svetová vojna síce aj donútila prerušiť električkovú prevádzku; škody na infraštruktúre však neboli také, ako za prvej vojny. Okamžite po ukončení bojov bola prevádzka obnovená.

V roku 1950 došlo k zmene dopravcu; toho pôvodného od 14. apríla 1950 vystriedala spoločnosť Szegedi Villamos Vasút Vállalat, ktorá od roku 1955 potom používala názov Szegedi Közlekedési Vállalat, súčasný názov je Szegedi Közlekedési. Od tejto doby aj začali električkovú dopravu dopĺňať i autobusy. Do prevádzky boli postupne zaradené aj električkové vozne typu FVV, článkové električky vyrobené v Budapešti. V roku 1997 bolo dodaných 13 električiek Tatra T6A2H. Potom obstaralo mesto ojazdené, ale modernizované česko-slovenské električky typu Tatra KT4D z prevádzok na východe Nemecka.

Dňa 3. marca 2012 bola v Segedíne sprevádzkovaná nová trať s dĺžkou 1,85 km, ktorá vedie z križovatky ulíc Kossuth Lajos sugárút × Vásárhelyi Pál utca × Rokus körút (blízko železničnej stanice) bulvárom Rokus körút na slučku Európa Liget. V súvislosti s tým dopravca zakúpil deväť nízkopodlažných električiek Pesa 120Nb Swing.

Linky
-----

Stav k 19. decembru 2019.

| Linka | Trasa | Dĺžka | Zastávky |
| --- | --- | --- | --- |
|  | **Szeged Plaza** ↔ **Szeged pu.**
Pulz utca – Kossuth Lajos sugárút – Széchenyi tér – Kelemen utca – Zrínyi utca – Boldogasszony sugárút – Bem utca – Gőz utca | 4,4 km | 14 |
|  | **Európa liget** ↔ **Szeged pu.**
Csongrádi sugárút – Rókusi körút – Kossuth Lajos sugárút – Széchenyi tér – Kelemen László utca – Zrínyi utca – Boldogasszony sugárút – Bem utca – Gőz utca – Indóház tér | 4,8 km | 17 |
|  | **Tarján** ↔ **Vadaspark**
József Attila sugárút – Tisza Lajos körút – Dugonics tér – Kálvária sugárút | 5,9 km | 16 |
|  | **Tarján** ↔ **Fonógyári út**
József Attila sugárút – Tisza Lajos körút – Dugonics tér – Kálvária sugárút – Bajai út – Fonógyári út | 7,8 | 20 |
|  | **Tarján** ↔ **Kecskés**
József Attila sugárút – Tisza Lajos körút – Dugonics tér – Petőfi Sándor sugárút – Szabadkai út | 6,2 km | 16 |

Vozňový park
------------

Stav k 2. januáru 2020.

| Snímok | Typ | Počet |
| --- | --- | --- |
|  | Tatra T6A2H | 13 |
|  | Tatra B6A2 | 4 |
|  | Tatra KT4DM | 10 |
| Tatra KT4DMC | 8 |
|  | Pesa 120Nb | 9 |

Referencie
----------

1. ↑   *1-es villamos – Szegedi Közlekedési Társaság* [online]. szkt.hu, [cit. 2021-01-02]. Dostupné online. Archivované 2021-06-27 z originálu. (po maďarsky)
2. ↑   *Szeged, Szeged Transport Company — Počet vozidiel podľa typu* [online]. transphoto.org, [cit. 2021-01-02]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Električková doprava v Segedíne**

Zdroj
-----

*Tento článok je čiastočný alebo úplný preklad článku Tramvajová doprava v Segedíně na českej Wikipédii.*

| * z
* d
* u
Maďarsko Mestská hromadná doprava v Maďarsku |
| --- |
| Metro | 
* Budapešť

 |
| Električková doprava | 

|  |  |
| --- | --- |
| V prevádzke | 
* Budapešť
* Debrecín
* Segedín
* Miškovec

 |
| Zrušená | 
* *Níreďháza*
* *Pécs*
* *Šopron*
* *Szombathely*

 |
| Vozňový park | 
* BKVT (S
* V)
* BVVV (G
* K
* L)
* MWG EP
* FP
* FVV (CSM–1
* CSM–2
* CSM–3
* CSM–4)
* Ganz (UV
* TM
* MUV
* CSMG
* KCSV–5
* KCSV–6
* KCSV–7)
* ČKD (T5C5
* T5C5K
* T6A2
* KT4
* KT8D5)
* Hungaroplan
* SGP E1
* Lohner c3
* TW 6000
* Siemens Combino Plus
* CAF Urbos 3
* Škoda 26 T

 |

 |
| Trolejbusová doprava | 

|  |  |
| --- | --- |
| V prevádzke | 
* Budapešť
* Debrecín
* Segedín

 |

 |